CELEX: 62018CN0026
Language: hr
Date: 2018-01-16 00:00:00
Title: Predmet C-26/18: Zahtjev za prethodnu odluku koji je 16. siječnja 2018. uputio Hessisches Finanzgericht (Njemačka) – Federal Express Corporation, njemačka podružnica protiv Hauptzollamt Frankfurt am Main

30.4.2018   
            
            
               HR
            
            
               Službeni list Europske unije
            
            
               C 152/3
            
         Zahtjev za prethodnu odluku koji je 16. siječnja 2018. uputio Hessisches Finanzgericht (Njemačka) – Federal Express Corporation, njemačka podružnica protiv Hauptzollamt Frankfurt am Main
   (Predmet C-26/18)
   (2018/C 152/04)
   Jezik postupka: njemački
   
      Sud koji je uputio zahtjev
   
   Hessisches Finanzgericht
   
      Stranke glavnog postupka
   
   
      Tužitelj: Federal Express Corporation, njemačka podružnica
   
      Tuženik: Hauptzollamt Frankfurt am Main
   
      Prethodna pitanja
   
   
               1.
            
            
               Pretpostavlja li uvoz u smislu članka 2. stavka 1. točke (d) i članka 30. Direktive Vijeća 2006/112/EZ o zajedničkom sustavu poreza na dodanu vrijednost (1) da roba unesena u područje Unije uđe u gospodarske tokove Unije ili je dovoljan samo rizik da unesena roba uđe u gospodarske tokove Unije?
               Ako uvoz pretpostavlja ulazak robe u gospodarske tokove Unije:
            
         
               2.
            
            
               Postoji li ulazak robe unesene u područje Unije u gospodarske tokove Unije već kada roba protivno carinskim propisima nije stavljena u nijednu situaciju u smislu članka 61. stavka 1. direktive ili ona najprije jest stavljena u takvu situaciju, ali kasnije njome više nije obuhvaćena zbog nezakonitog postupanja protivnog carinskim propisima, ili se u slučaju nezakonitog postupanja protivnog carinskim propisima za ulazak u gospodarske tokove Unije pretpostavlja da se može smatrati da je zbog tog nezakonitog postupanja protivnog carinskim propisima na poreznom području države članice u kojoj je nezakonito postupanje počinjeno roba ušla u gospodarske tokove Unije i mogla se potrošiti ili upotrijebiti?
            
         
      (1)  SL L 347, str. 1. (SL, posebno izdanje na hrvatskom jeziku, poglavlje 9., svezak 1., str. 120.)